I 1930'erne blev det stadigt vanskeligere at være intellektuel under nazismen. Frankfurts studenteravis ''Discus'' afslørede Adornos mislykkede forsøg på at samarbejde med nazismen i 1933, hvor han havde håbet at lykkes ved at anvende sin mors efternavn Adorno i stedet for sin fars åbenlyst jødiske efternavn Wiesengrund. Som hans venner – deriblandt [[Hannah Arendt]] – så det, var det mest nedværdigende ved sagen, at han, en halvjøde efter loven, ikke først havde diskuteret sagen med dem.<ref>Elizabeth Young-Bruehl: ''For love of the world'' (s. 109), Yale university press, 1982, {{ISBN|0-300-02660-9}}</ref> I 1934 flyttede han til London og blev tilknyttet [[Oxford Universitet]]. Han giftede sig med Gretel Karplus i London i 1937.
Filosofi